stanford-oval/wikipedia huggingface dataset:
פירוש המשנה לרמב"ם
תרגומים לעברית

הפירוש מודפס בתרגום עברי בכל כרך סטנדרטי של ש"ס וילנא; אולם תרגום זה לוקה בחסר מבחינות רבות: התרגום נעשה בידי שבעה אנשים בתקופות שונות, והוא נכתב בעברית מסורבלת ובמקרים רבים קשה להבנה. עוד בחיי הרמב"ם תרגם רבי יהודה אלחריזי את הקדמת הרמב"ם לפירושו, ואת החלק הראשון של סדר זרעים עד סוף מסכת שביעית. גם רבי שמואל אבן תיבון תרגם בחיי הרמב"ם את "שמונה הפרקים" של ההקדמה למסכת אבות, ואת הפירוש למסכת אבות. כמאה שנה לאחר פטירת הרמב"ם, לאחר שהרשב"א התבקש על ידי קהילת רומי לשלוח להם העתקה של פירוש המשנה להרמב"ם, שלח הרשב"א שליח לקהילת אראגון, ושם נמצאו מתנדבים שתרגמו את הפירוש. רבי יוסף ב"ר יצחק אלפואל תרגם את החלק השני של סדר זרעים ואת סדר מועד. רבי יעקב ב"ר משה עכסאי תרגם סדר נשים, ועליו כותב פרנקל בספרו שהוא המעולה מבין התרגומים. רבי שלמה ב"ר יוסף בן יעקב הרופא מסרקוסטה את סדר נזיקין (חוץ ממסכת אבות). רבי נתנאל הרופא ב"ר יוסי תרגם סדר קדשים, ולפי עדות עצמו לא למד כמעט גמרא ועיקר עיסוקו ברפואה. לא ידוע מי תרגם את סדר טהרות.
תרגום אחר נכתב בפרובינצא והשתמש בו רבי אברהם מן ההר בפירושו. כמו כן באחד מכתבי היד של פירוש "בית הבחירה" של רבי מנחם המאירי (כתב יד פרמה), שיבץ המעתיק את פירוש המשניות בתרגום הנ"ל יחד עם פירוש המאירי, והוא נדפס רק במאה ה-20 ביחד עם המאירי.
במאה ה-19 החלו לצאת מהדורות מדעיות של מסכתות שונות עם פירוש המשנה לרמב"ם. מהדורות אלה נעשו על ידי מהדירים שונים, בחלק מהמקרים כעבודות דוקטורט של חוקרים מתחילים, וכללו בדרך כלל מבואות בשפות אירופיות שונות.
פירוש המשניות זכה לעדנה בשנות ה-60 של המאה העשרים, כאשר הרב יוסף קאפח הוציא לאור את פירוש המשניות לרמב"ם במקורו הערבי (ע"פ כתב ידו של הרמב"ם לרוב המשנה) בתוספת תרגום חדש מלא לכל ש"ס המשניות, בהוצאת מוסד הרב קוק תשכ"ג-תשכ"ט. מהדורתו של הרב קאפח התבססה בחלקה הגדול על כתב ידו המקורי של הרמב"ם (כתב יד ששון), בתוספת כתבי יד תימנים שהיו ברשותו, וכללה את ההוספות והתיקונים שהוסיף הרמב"ם לפירושו במהלך השנים.
על בסיס תרגומו של הרב יוסף קאפח החלה הוצאת מעליות שבישיבת ברכת משה במעלה אדומים להוציא מהדורה מבוארת של פירוש המשנה לרמב"ם, תוך ביצוע תיקונים לעבודת תרגומו של הרב יוסף קאפח. עורך המהדורה הרב פרופ' דרור פיקסלר הוציא את מסכתות ברכות (תשס"ד) פאה (תש"ע) ועבודה זרה (תשס"ב) והרב יצחק שילת הוציא את הקדמות הרמב"ם למשנה (תשנ"ב), מסכת אבות (תשנ"ב), מסכת שבת (תשס"ה) ומסכת פסחים (תשפ"ב). כמו כן הוציא הרב שילת "תיקון משנה" - מהדורה חדשה של פירוש הרמב"ם למסכתות עבודה זרה והוריות על פי כתב ידו של הרמב"ם - כתב יד ששון, וזאת משום שהרב קאפח לא השתמש בכתב יד זה במסכתות אלה, או במסכת אבות.
תרגום נוסף, של הרב עזרא קורח, יצא לאור על ידי מכון המאור בשנת ה'תשס"ט. למהדורה זו נוספו הערות הכוללות השוואות וציונים לדברי הרמב"ם.
כתבי יד אוטוגרפים

פירוש המשנה השתמר בכתב ידו של הרמב"ם (אוטוגרף) לכמעט חמישה סדרים מלאים. כתב היד מכיל מחיקות ותיקונים שביצע הרמב"ם בחיבור, וכן הערות ופירושים מאת בנו רבי אברהם וצאצאו רבי דוד הנגיד. סדר זרעים שמור בספרייה הבודליאנית, סדרי מועד ונשים שמורים בספרייה הלאומית, וסדרי נזיקין וקדשים שמורים גם כן בספרייה הבודליאנית באוקספורד.
כתב היד המקורי של הפירוש נשמר במשך מאות שנים בין צאצאי הרמב"ם, והגיע איתם לעיר חלב (ארם צובא) שבסוריה, כפי שמעיד רבי יוסף קארו:
"ובפירוש המשנה שחבר הרמב"ם ז"ל בכתב ידו הקדושה של המחבר ז"ל הנמצא היום פה (ארם) צובא..."
בסוף ההקדמה לחיבור (בתחילת סדר זרעים), כתב נינו של הרמב"ם רבי שלמה, כי הוא מקדיש את הספר שיהיה פתוח לקריאה לכל אדם, לזכות בני המשפחה, ומוסיף כי מי שימכור את הכתבים או חלקם "ארור הוא לאלהי ישראל". אף על פי כן נמכרו סדרי נשים ונזיקין בין השנים 1630-1634 לאדוארד פוקוק שהיה בשנים אלו הכומר של הקהילה האנגלית בחלב. רוברט הנטינגטון שכיהן באותו תפקיד, רכש את סדר זרעים כ-40 שנה מאוחר יותר, ובשנת 1693 אוניברסיטת אוקספורד קנתה את כל 3 הכרכים.
סדרי מועד ונשים נשארו בסוריה עד שנמכרו ב-1908 לדוד סלימאן ששון, ובשנת 1975 צאצאיו העמידו את כתב היד למכירה פומבית. שר החינוך אהרן ידלין קרא לציבור הרחב לתרום לקניית פריטים חשובים מאוסף ששון בכעין מימון המונים, ובכסף שנאסף נקנו 8 כתבי יד, ביניהם האוטוגרף של הרמב"ם.
כבר אדוארד פוקוק זיהה את כתב היד כאוטוגרף, אך רק במאה ה-20 הוקדשו לכך מחקרים מפורטים. אין חולק כי זהו עותק העבודה האישי שלו, והשינויים שבו בוצעו בידי הרמב"ם עצמו, אך יהושע בלאו פקפק בכך שזהו כתב ידו של הרמב"ם ממש ולא סופר. הקושי להוכיח בוודאות את הטענה נבע בעיקר מהעובדה שכתב היד כתוב בכתב קליגרפי ומסודר, בשונה מכתבי היד של הרמב"ם שנמצאו בגניזה הקהירית, שכתובים בכתב רהוט, אך סדרת מחקרים פלאוגרפיים ביססו את הזיהוי, וכיום מוסכם על החוקרים שזהו אכן אוטוגרף.
בנוסף לעותק אישי זה, בגניזה הקהירית נתגלו אוטוגרפים נוספים של טיוטת הפירוש, למשל על חלקים ממסכת שבת וכלים.
לקריאה נוספת

יצחק אשר טברסקי, הלכה והגות: קווי יסוד במשנתו של הרמב״ם, כרך א, יחידה ב - "פירוש המשנה וספר המצוות", הוצאת האוניברסיטה הפתוחה 1992, (מהדורה ראשונה: 1986). ISBN 9650600590 (עמ' 55–110).
אדמיאל קוסמן, פירוש המשניות לרמב״ם: מבוא וסקירה ביבליוגרפית ראשונית, באתר אוניברסיטת פוטסדם (2017), עמ' 15-1.
זהר עמר, הצומח והחי במשנת הרמב"ם - לקסיקון לזיהוי הצמחים ובעלי החיים שבפירוש המשנה לרמב"ם, כפר דרום תשע"ה.
סימון הופקינס, פירוש הרמב"ם למסכת שבת: טיוטת הפירוש לפי קטעים אוטוגראפיים מגניזת קהיר, המקור הערבי עם תרגום לעברית, מכון בן צבי תשס"א.
נריה גוטל, דרך המלך במשנה - לבירור דרכו של הרמב"ם בפירושו למשנה, קובץ הרמב"ם, ירושלים תשס"ה, עמ' עט-קמו
הערות שוליים

↑  מהדורת י. שילת, אגרות הרמב"ם, מעליות, עמ' רכ"ג 9, ת"ט 10, תקנ"ח 1
1 2  פירוש המשנה לרמב"ם, מסכת עוקצין, פרק ג', משנה י"ב
↑  ראו למשל: יצחק טברסקי, נספח ב' - לוח תאריכים לחיי הרמב"ם ומפעלו, בתוך: הלכה והגות: קווי יסוד במשנתו של הרמב"ם, כרך א', יחידה א' – מבוא, הוצאת האוניברסיטה הפתוחה 1992 (מהדורה ראשונה: 1986). ISBN 9650600590 (עמ' 44).
↑  אפרים אלימלך אורבך, הערך: משנה, בתוך: האנציקלופדיה העברית (עמ' 647–648, הפסקה הרלוונטית זמינה לצפייה כאן).
↑  ראו למשל בתשובות הרמב"ם סימן קכח, מה שכתב בעניין איסור שמור ונעבד בשמיטה, שדבריו בפירוש המשניות נאמרו על פי הרי"ץ גיאת, וכשעיין שוב כדי לחבר את ספרו משנה תורה התברר לו שהפירוש הנכון הוא שונה. במהדורת פירוש המשנה של הרב קאפח הפירוש תואם לפסק ההלכה שבמשנה תורה.
↑  רבי שלמה בן עכסאי מתרגם הפירוש לסדר נשים כותב בהקדמתו כי רבי שמואל אבן תיבון תרגם גם את פרק חלק, אבל ראה ב'הקדמות הרמב"ם למשנה' מהדורת שילת, עמ' קכז, כי התרגום הנפוץ הוא של רבי שלמה ב"ר יוסף, ויש תרגום נוסף קדום המיוחס ברוב כתבי היד לרבי יהודה אלחריזי, ובאחד מכתבי היד לרבי שמואל אבן תיבון, ושילת שם מפקפק בייחוסים הנ"ל
↑  יש לומר "עבאסי", והוא מהעיר וסקה שבספרד
↑  זכריה פרנקל, דרכי המשנה, עמ' 329
↑  מ.י. בלוי, הקדמה לפירוש רבי אברהם מן ההר למסכת יבמות, באתר היברובוקס
↑  כך כותב מהדיר המאירי א. סופר בהקדמותיו, וראה דיון נרחב על כך עם הוכחות נוספות, בפורום אוצר החכמה
↑  MS. Huntington 117
↑  צילום כתב היד
↑  תיאור כתב היד באתר הספרייה הלאומית
↑  שו"ת אבקת רוכל, סימן כ"ז
↑  עדנה אנגל, התפתחות כתיבת ידו של הרמב"ם, פעמים 150-152
| פרשני המשנה |
| --- | --- | --- |
| פרשנות ימי הביניים | המאסף • פירוש ריבמ"ץ לסדר זרעים • פירוש המשנה לרמב"ם • פירוש ר"ש • פירוש הרא"ש |  |
| פרשנות העת החדשה | פירוש רע"ב • תוספות יום טוב • עיקר תוספות יום טוב • מלאכת שלמה • תפארת ישראל • קב ונקי • כף נחת |  |
| פרשנות מודרנית | חנוך אלבק • פינחס קהתי • משנת ארץ ישראל |  |
| כתבי הרמב"ם - רבי משה בן מימון |
| --- | --- | --- |
| כתבים הלכתיים | פירוש המשנה • ספר המצוות • תשובות הרמב"ם • משנה תורה: ספר המדע • ספר אהבה • ספר זמנים • ספר נשים • ספר קדושה • ספר הפלאה • ספר זרעים • ספר עבודה • ספר קרבנות • ספר טהרה • ספר נזיקין • ספר קניין • ספר משפטים • ספר שופטים |  |
| כתבים פילוסופיים | מילות הגיון • מורה הנבוכים |  |
| הקדמות לפירוש המשנה | הקדמה לפירוש המשנה • הקדמה לפרק חלק • הקדמה למסכת אבות - "שמונה פרקים" |  |
| איגרות | איגרת השמד • איגרת תימן • איגרת תחיית המתים |  |
| כתבים רפואיים | פרקי משה • קיצורי גלינוס • על שמות הרפואות • תשובות רפואיות • ספר הסמים וההישמרות מפני הסממנים הקטלניים |  |
| --- | --- |
בקרת זהויות :  NLI: 987007442376405171  LCCN: n81111695  VIAF: 177003860   WorldCat (עם VIAF): 177003860
סטאר סיטי

| --- | --- |
 מיקום:  הפיליפינים פאסאי (אנ'), מטרופולין מנילה, הפיליפינים
 תאריך פתיחה:  23 בפברואר 1991
 שטח הפארק:  35,000 מטרים רבועיים
 מתקנים:  גלגל ענק, קרוסלות, רכבת הרים, נהר גועש ועוד
 מפעיל:  Star Parks Corporation
 קואורדינטות:  14°33′22″N 120°59′10″E﻿ / ﻿14.556°N 120.986°E﻿ / 14.556; 120.986
 www.starcity.com.ph
 
 he
 
סטאר סיטי (באנגלית: Star City) הוא פארק השעשועים שנבנה על שטח של 35,000 מטרים רבועים (380,000 רגל רבוע) בעיר פאסאי (אנ'), שבמטרופולין של מנילה, בירת הפיליפינים. הוא ממוקם באזור המחודש של מתחם מרכז התרבות של הפיליפינים (אנ'), חלק ממפרץ ביי סיטי (אנ'). המתקן נמצא בבעלות חברת Star Parks Corporation, חברת בת של חברת אליזאלדה אחזקות (באנגלית: Elizalde Holdings) חברת האחזקות של קבוצת החברות FJE.
סטאר סיטי נפגעה משרפה ב־2 באוקטובר 2019, שגרמה נזק גדול לבניין הראשי כך שהנהלת הפארק נאלצה לסגור אותו לפחות למשך שנה עד אוקטובר 2020 בערך. לפני השרפה, ביקרו בסטאר סיטי כ-1.5 מיליון מבלים בשנה. בסטאר סיטי היו יותר מ-30 מתקני שעשועים (כגון, קרוסלות, סחרחרות, רכבות שדים ועוד) ואטרקציות שונות בזמן השרפה, שרבים מהם היו בתוך המבנה הראשי.
היסטוריה

הפארק הוקם בשנת 1991 כשלוחה של יריד הצעצועים והמתנות השנתי, שבו התקיימו תערוכות מסחר לחג המולד של המרכז הפיליפיני למסחר ותערוכות הבינלאומיות (PhilCite), שאורגן לראשונה בשנת 1976. בשנות התשעים בניהולו של פרד אליזאלדה התפתח היריד לפארק שעשועים ששמו שונה מאוחר יותר לסטאר סיטי. בניין מרכז הסחר והתערוכות לשעבר שעליו התבסס הפארק הוסב בסוף שנות התשעים למתחם מקורה, של רכבות שדים, מתקנים אפלים ועוד.
היסטוריה > השרפה ב-2019

סטאר סיטי נפגעה קשות משרפה גדולה ב-2 באוקטובר 2019 (אנ'), שהרסה כ-80 אחוזים מהבניין הראשי של סטאר סיטי, בו שכנו למעלה מ-30 מתקנים ואטרקציות. לפחות 25 מהם נפגעו בשרפה, כגון, צינוק הטרור, מתקן מכוניות מתנגשות עולם השלג ועוד. המתקנים שהאזור החיצוני, כגון רכבת הרים ועוד לא נפגעו מהשרפה. אומדן הנזק הראשוני נע בין 15 מיליון למיליארד פסו פיליפיני.
אטרקציות

לפני השרפה ב-2019, שבעים אחוזים מהמתקנים של סטאר סיטי היו מקורים וממוזגים. פארק השעשועים הציג סוגים שונים של מתקנים ואטרקציות שהיו ייחודיים בפיליפינים. הוא אירח את קרוסלת הסיפון הכפול, רכבת ההרים עם לולאה של 360 מעלות (לולאת זיקלון) ועוד. הפארק אירח את עולם השלג, אזור הבידור הקבוע הגדול ביותר במדינה, שהציג גילופי קרח, אזור משחקי שלג ומגלשת הקרח הארוכה ביותר בפיליפינים. אטרקציה נוספת בפארק השעשועים הייתה רכבת ההרים ההפוכה Star Flyer (אנ').
פארק סטאר סיטי מארח את הגלגל ענק הענקי של פריס (אנ'). יש בו 32 גונדולות ממוזגות, שכל אחת מהן יכולה להכיל עד שישה אנשים. בשנת 2012 אמרו שהוא גלגל הענק הגבוה ביותר בפיליפינים. קיים ויכוח על גובהו האמיתי יש האומרים שגובהו 60 מטרים (197 רגל) ואחרים הטוענים שגובהו 62.5 מטרים (205 רגל).
בתוך מתחם הלונה פארק נמצאים תיאטראות, עם קיבולת מקומות ישיבה משולבת של 4,000 כיסאות.
אירועים חריגים

ב-9 בספטמבר 2006, פטרון בן 13 נפטר עקב נפילת ממתקן הנהר הגועש (Jungle Splash). ב-19 בספטמבר, ארבעה ימים לאחר "הפתיחה הגדולה" והשקטה של הפארק, הורה משרד מהנדס העיר פאסאי שעל סטאר סיטי להפסיק את פעילותו של פארק השעשועים. במקביל באותו יום ההנהלת הפארק הגיעה להסדר עם משפחתו של הנער פטרון המנוח. באותו הזמן אירע אירוע לא קטלני בבמתקן של הרכבים המתנגשים, של הלונה פארק.
ב-6 בפברואר 2009, מתקן רכבת ההרים המתהפכת הפסיק זמנית את פעילותו לאחר שגבר נפל מגובה של 15 מטרים (49 רגל) תוך כדי נסיעה במתקן ונפטר.
ב-7 בפברואר 2018, מתקן רכבת ההרים המתהפכת Star Flyer סבל מתקלה חשמלית בשעה 15:20, כתוצאה מכך הרכבת נעצרה באמצע מסלולי התלייה שלה במשך כ-15 דקות כשעליה כעשרה מבלים.
ב-8 ביולי 2018, אדם נהרג לאחר שנפל מגובה בשעת הפעולה של הגלגל הענק בלילה.
ב-2 באוקטובר 2019, שרפה עוצמתית גרמת לנזק נרחב לבניין המרכזי של סטאר סיטי (ראו השרפה בסטאר סיטי (אנ')).
הערות שוליים

↑  The Elizalde Family". Media Ownership Monitor Philippines. VERA Files, Reporters Sans Frontières.
1 2 3 4  Sanchez, Volts (בינואר–באפריל 2015). "A pioneering amusement park shines bright in any season". PANA AdEdge. Philippine Association of National Advertisers. 11 (1): 46–47. {{cite journal}}:  (עזרה)
↑  Dexter Cabalza, Star City fire leaves P 1B worth of damage, INQUIRER.net, ‏2019-10-03 (באנגלית)
↑  Star City management pegs fire damage at P1B, GMA News Online (באנגלית)
↑  Zyklon Loop - Star City (Pasay, Metro Manila, Philippines), rcdb.com
↑   name="starcitygsw">
↑   name="cbnnews112812">
↑   name="spot52432">
↑  Girl's death, complaint halt Star City operations, GMA News Online (באנגלית)
↑  ABS-CBN News, Star City ride off-limits after death of customer, ABS-CBN News, ‏2009-02-16 (באנגלית)
↑  Faye Orellana, Star City ride malfunctions; affects 10 park goers, INQUIRER.net, ‏2018-02-17 (באנגלית)
↑  Balitambayan, Balitambayan (באנגלית)
↑  Fire hits Star City in Pasay, INQUIRER.net, ‏2019-10-02 (באנגלית)
פלנג'ר

מכשיר הבוכנה הצרפתי, הקפיטייר - cafetière à piston
פלנג'ר או קפטייר - ובצרפתית cafetière, cafetière à piston או caffettiera a stantuffo - משמש להכנת קפה שחור מסונן. את הפטנט הראשון עליו רשמו בצרפת ז'אק-ויקטור דלפורז' והנרי-אוטו מאייר בשנת 1852.
המכשיר כולל לרוב מכל גלילי צר, העשוי בדרך כלל מזכוכית או פלסטיק שקוף, בוכנה עשויה מתכת או פלסטיק בעלת מסנן חוטי נירוסטה עדין או רשת ניילון, ומכסה.
השם

באנגלית, המכשיר בשמות French press או coffee press;.בבריטניה ובאירלנד הוא מוכר כ"קפיטייר" על שם המותג הצרפתי, La Cafetière. בניו זילנד, באוסטרליה, ובדרום אפריקה הוא מכונה "פלנג'ר" (קרי, "בוכנה"). באיטלקית הוא מכונה caffettiera a stantuffo. בגרמנית הוא נקרא Pressstempelkanne, Stempelkanne או Kaffeepresse. בהולנדית, כמו בצרפתית, הוא מכונה cafetière.
היסטוריית העיצוב

ב-1852 - בהשראת השימוש ברשת מתכת או בד גבינה שהוצמדו למוט ונלחצו לתוך סיר מים חמים וקפה טחון - רשמו הצרפתים אנרי-אוטו מאייר וז'אק-ויקטור דלפורז', מסגר מפריז וסוחר, פטנט על מכשיר שלא הייתה בו אטימה סביב המסנן. פטנט אחר נרשם בידי Marcel-Pierre Paquet dit Jolbert כמה עשורים לאחר מכן, ב-5 באוגוסט 1924.
בשנת 1928 הציגו המעצבים ממילנו ג'וליו מונה ואטיליו קלימני גרסה משלהם למכשיר. הם הוסיפו לו קפיץ לאיטום המסנן כנגד דופן המכשיר, ובשנת 1929 רשמו עליו פטנט בארצות הברית. בשנת 1958 רשם Faliero Bondanini פטנט על גרסה משלו, שאותה ייצר במפעל הצרפתי לקלרינטים Martin SA תחת שם המותג Melior. הפופולריות של המכשיר נסקה ב-1965 לאחר שהופיע בסרט "תיק איפקרס" בכיכובו של מייקל קיין. כיום פופולריות מאוד גם גרסאותיו מתוצרת החברה הבריטית Household Articles Ltd. והחברה הדנית לכלי אוכל Bodum (אנ').
אופן השימוש במכשיר

טוחנים פולי קפה לגרגירים בגודל גרגירי מלח גס ומכניסים אותם אל המכשיר.
מרתיחים מים ויוצקים אותם לתוך המכשיר.
ממתינים כ-30 שניות.
דוחפים את הבוכנה לאט לכיוון תחתית הכלי. יש לדחוף אותה כמחצית הדרך ואז למשוך חזרה מעלה לאט, עד סמוך לפני המים.
נהוג לחלוט את הקפה במשך שלוש עד שמונה דקות.
לסיום לוחצים את הבוכנה שוב מטה, עד גובה של כסנטימטר וחצי מעל שכבת הקפה הטחון שבתחתית.
מוזגים את הקפה לכוסות.
הורדה איטית של הבוכנה מונעת היווצרות קצף ובכך ממקסמים את המיצוי של השמנים והפלבנואידים מגרעיני הקפה הטחונים.
בוכנת הרשת בדרך כלל אינה דוחסת את שארית הקפה, מכיוון שרוב העיצובים מתוכננים שיישאר מספיק מקום של כ־30 מ"מ מתחת לבוכנה במצב הנמוך ביותר שלה. אם נותנים לקפה המבושל להישאר במכל, הקפה עלול להיעשות מריר, אם כי זו תכונה שמשתמשים מסוימים מייחסים לה ערך חיובי.
וריאציות

המכשירים הצרפתים ניידים בהשוואה למכונות קפה אחרות. קיימות גרסאות של ספלי טיולים, העשויים מפלסטיק קשיח במקום הזכוכית הנפוצה יותר, בעלי מכסה אטום עם חור שתייה שניתן לסגור. גרסאות מסוימות משווקות למטיילים ולתרמילאים שאינם מעוניינים לשאת פרקולטור מתכת כבד.
גרסאות אחרות עשויות מנירוסטה, אלה מכשירים המבודדים חום שנועדו לשמור על הקפה חם, הדומים בעיצובם לתרמוסים. מכשירי הקפה הצרפתיים הנפוצים במשקי בית בדרום הודו הם גרסת הנירוסטה אך ללא הבידוד. בהודו את הקפה הרותח מערבבים מיד עם חלב וסוכר להכנת קאפי (אנ'). וריאציה אחרת משתמשת בעיצוב שבו "משוכים" את רשת המסנן לכיוון המכסה: שאריות הקפה הטחון המונחות בסלסלת הרשת, נמשכות לתוך המכסה לאחר הבישול מתוך משקה הקפה. מכשירי קפה צרפתיים משמשים גם להכנת קפה קר.
הווריאציה המודרנית של מכשיר הקפה הצרפתי כוללת, הכל באחד All-in-One, המורכב מגוף חימום המופעל ממקור מתח של 12 וולט.
שימושים אחרים

ניתן להשתמש במכשיר גם לחליטת תה וכן לסינון מרק מרכיכות או מרכיבים אחרים.
לקריאה נוספת

Urgert, R.; Meyboom, S.; Kuilman, M.; Rexwinkel, H.; Vissers, M. N; Klerk, M.; Katan, M. B (30 בנובמבר 1996). "Comparison of effect of cafetiere and filtered coffee on serum concentrations of liver aminotransferases and lipids: six month randomised controlled trial". BMJ. 313 (7069): 1362–1366. doi:10.1136/bmj.313.7069.1362. PMC 2352912. PMID 8956701. נבדק ב-2 במאי 2023. {{cite journal}}:  (עזרה)
"History of the Cafetiere". Galla Coffee. אורכב מ-המקור ב-22 בדצמבר 2017. נבדק ב-2 במאי 2023. {{cite web}}:  (עזרה)
Zhang, Chen; Linforth, Robert; Fisk, Ian D. (בנובמבר 2012). "Cafestol extraction yield from different coffee brew mechanisms". Food Research International. 49 (1): 27–31. doi:10.1016/j.foodres.2012.06.032. נבדק ב-2 במאי 2023. {{cite journal}}:  (עזרה)
הערות שוליים

↑  "Plunger / French Press Brew Guide". Code Black Coffee (באנגלית). 6 באוקטובר 2020. נבדק ב-2 במאי 2023. {{cite web}}:  (עזרה)
↑  "French Press / Coffee Plunger". Buna Coffee (באנגלית). נבדק ב-2 במאי 2023. {{cite web}}:  (עזרה)
↑  it:caffettiera a stantuffo
↑  de:Pressstempelkanne
↑  nl:cafetière
↑  "Was French Press Coffee Really Invented in France?". World Goo. 29 בנובמבר 2018. נבדק ב-2 במאי 2023. {{cite web}}:  (עזרה)
↑  Engber, Daniel (30 במאי 2014). "Who Made That French Press?". The New York Times. נבדק ב-2 במאי 2023. {{cite news}}:  (עזרה)
↑  Pavlovich, Sasha (13 באוקטובר 2021). "10 Best French Press Coffee Makers Reviewed. Detailed Guide!". CoffeeHow. נבדק ב-2 במאי 2023. {{cite web}}:  (עזרה)
↑  "The Birth of the French Press". Sheldrake Coffee Roasting (באנגלית). נבדק ב-2 במאי 2023. {{cite web}}:  (עזרה)
↑  "I sistemi di estrazione del Caffè seconda parte". fibsardegna.com. נבדק ב-2 במאי 2023. Furono, infatti, Attilio Calimani e Giulio Moneta nel 1929 ad aggiungere la molla elicoidale per fare aderire il filtro al corpo della caffettiera in vetro, e Bruno Cassol a rivestire il filtro di un’ulteriore rete metallica, come ai giorni nostri. {{cite web}}:  (עזרה)
↑  Apparatus for preparing infusions, particularly for preparing coffee Google Patents
↑  "The Melior Way of Brewing Coffee and Tea" (PDF). Melior Line. אורכב מ-המקור (PDF) ב-2016-12-02.
↑  Henry Jeffreys (2015-02-20). "The coffee house: beating heart of a city". The Guardian.
↑  "The History Of The French Coffee Press". Alternative Brewing (באנגלית). נבדק ב-2 במאי 2023. {{cite web}}:  (עזרה)
↑  "Bodum, Chambord French Press Coffeemaker". Museum of Danish America (באנגלית). נבדק ב-2 במאי 2023. {{cite web}}:  (עזרה)
↑  "French Press History". The Cooking World (באנגלית). נבדק ב-2 במאי 2023. {{cite web}}:  (עזרה)
↑  "History of the cafetiére". retrowow.co.uk. נבדק ב-2 במאי 2023. {{cite web}}:  (עזרה)
1 2 3  "Brew Guide: French Press". Peet's Coffee (באנגלית). נבדק ב-2 במאי 2023. {{cite web}}:  (עזרה)
↑  "French Press". Ritual Coffee Roasters. נבדק ב-2 במאי 2023. {{cite web}}:  (עזרה)
↑  "How to Make French Press Coffee, According to Industry Experts". Food & Wine (באנגלית).
1 2 3  "French Press Brew Guide". Intelligentsia Coffee (באנגלית). נבדק ב-2 במאי 2023. {{cite web}}:  (עזרה)
1 2  https://www.facebook.com/seriouseats, Coffee Science: How to Make the Best French Press Coffee at Home, Serious Eats (באנגלית)
↑  "How to Use French Press - Instructions for The Perfect Coffee". Illy. נבדק ב-2 במאי 2023. {{cite web}}:  (עזרה)
↑  "Coffee Science: How to Make the Best French Press Coffee at Home". Serious Eats (באנגלית). נבדק ב-2 במאי 2023. {{cite web}}:  (עזרה)
↑  "French press using solar power". CNET.
↑  Bilow, Rochelle (9 במאי 2015). "Why You Should Be Making Broth in Your French Press". Bon Appétit. נבדק ב-29 במאי 2019. {{cite web}}:  (עזרה)
הפטנט של Mayer & Delforge משנת 1852
אופן השימוש בפלנג'ר
מכשיר בוכנה צרפתי עשוי נירוסטה
ההתקפות על שגרירויות ארצות הברית בקניה ובטנזניה

| --- | --- |

הנזק לבניין השגרירות האמריקאית בניירובי ובקרבתו
 תאריך:  7 באוגוסט 1998
 מקום:  ניירובי, קניה; דאר א-סלאם, טנזניה
 קואורדינטות:  01°17′21″S 36°49′36″E﻿ / ﻿1.28917°S 36.82667°E﻿ / -1.28917; 36.82667 06°47′21″S 39°16′46″E﻿ / ﻿6.78917°S 39.27944°E﻿ / -6.78917; 39.27944
 סוג:  משאיות תופת
 נשק:  אקדח, רימון הלם 
 הרוגים:  223
 פצועים:  4,000
 מבצע:  אל-קאעידה אל-קאעידה
   דודומה דאר א-סלאם זנזיבר סיטי ארושה קילימנג'רו מוואנזה מביה קיגומה מטווארה קניה אוגנדה רואנדה בורונדי זמביה רפוב. דמוק. קונגו  מלאווי מוזמביק האוקיינוס ההודי דנניירובי
 
ההתקפות על שגרירויות ארצות הברית בקניה ובטנזניה בוצעו על ידי אנשי ארגון הטרור האסלאמי אל-קאעידה ב-6 באוגוסט 1998. הפעלת שתי משאיות תופת, שנעשתה כמעט בו-זמנית בצמוד לשגרירויות ארצות הברית בניירובי ובדאר א-סלאם, גרמה למותם של 223 אנשים ולפציעתם של כ-4,000. ההתקפה הביאה לראשונה את ארגון אל-קאעידה וראשיו למודעות הציבורית האמריקאית, ובעקבותיהן הוכלל מנהיג הארגון אוסאמה בן לאדן ברשימת עשרת הטרוריסטים המבוקשים ביותר על ידי לשכת החקירות הפדרלית. עבדאללה אחמד עבדאללה שהיה בין מתכנני הפיגוע נכלל ברשימת מבוקשים עד אשר נהרג באיראן בשנת 2020.
ההתקפות

ההכנות הישירות להתקפות החלו במאי וביוני 1998. המחבלים שכרו בניינים בניירובי ובדאר א-סלאם. שם הורכבו הפצצות, והועמסו על גבי שתי משאיות מקומיות שנרכשו לשם כך. על כל אחת מהן הועמס מטען נפץ במשקל של כ-900 קילוגרמים, שחוטי הפעלה נמשכו מהם אל תאי הנהג של המשאיות. חומר הנפץ כלל טי אן טי ואמוניום חנקתי, ובטנזניה צורפו אליו גם מכלי חמצן.
ההתקפות יצאו לפועל ב-7 באוגוסט 1998 - תאריך שנבחר ככל הנראה משום שהיה יום השנה השמיני להגעת חיילים אמריקאים לסעודיה. שתי המשאיות, נהוגות בידי מחבלים מתאבדים, הגיעו לקרבת מתחמי השגרירויות בניירובי ובדאר א-סלאם והתפוצצו כמעט בו-זמנית, בשעה 10:30 בקירוב. בניירובי ניסתה המשאית להיכנס למתחם השגרירות, ששכן בלב העיר. משסירב השומר במחסום הכניסה לפתוח אותו, ירו לעברו נהג המשאית והמחבל המלווה שאתו. המלווה הספיק להשליך רימון הלם לעבר השומר ולברוח מן המשאית לפני שהתפוצצה.
בניירובי גרמה ההתפוצצות למותם של 212 אנשים ולפציעת כ-4,000. בדאר א-סלאם נהרגו אחד עשר אנשים ונפצעו 85. מרבית הנפגעים היו תושבים מקומיים; 12 מההרוגים היו אמריקאים. בניירובי ניזוק קשות בניין השגרירות, אך מרבית הנפגעים שם נפגעו עקב קריסת בניין סמוך, שבו שכנה מכללה מקומית. אוטובוס עמוס נוסעים ברחוב סמוך עלה באש וההדף ניפץ חלונות ברדיוס של כקילומטר סביב. תושבים רבים שרצו לחלונותיהם למשמע קרב האש שקדם להתפוצצות נפגעו משברי זכוכיות עקב התנפצות החלונות. בין הפצועים הייתה גם שגרירת ארצות הברית בקניה פלורנס בושנל.
מניין הנפגעים בדאר א-סלאם היה נמוך יותר משום שהשגרירות שם שכנה מחוץ למרכז העיר ומשום שבקרבת שער הכניסה אליה, שם התפוצצה המשאית, לא נמצאו בניינים אזרחיים. נזק כבד נגרם לבניין השגרירות.
לאחר ההתקפות

ישראל שלחה לניירובי את יחידת החילוץ של צה"ל, שהשתתפה בפעולות החילוץ שם. מטוסי תובלה של ארצות הברית הטיסו לעיר יחידות רפואיות.
בעקבות ההתקפות הורה נשיא ארצות הברית ביל קלינטון על סדרה של התקפות בטילי שיוט נגד מטרות בסודאן ובאפגניסטן, אשר הוצאו לפועל ב-20 באוגוסט. בסודאן נהרס בין השאר מפעל תרופות, שארצות הברית טענה כי יוצר בו נשק כימי, אך ככל הנראה מידע זה לא היה נכון.
מועצת הביטחון של האו"ם קיבלה את החלטה 1189, אשר גינתה את הפיגועים.
בעקבות הפיגוע בקניה הוגברה הפעילות האנטי-טרוריסטית המשותפת לה ולארצות הברית, אשר גם הגבירה את הסיוע הכספי לקניה, ובין השאר העבירה סך של 42 מיליון דולר, אשר יועד לנפגעי ההתקפה.
חקירת הפיגועים הצביעה על קשר של פעילי טרור ממצרים ומאזרבייג'ן להתקפות. בעקבותיה הוגש כתב אישום בקשר לפיגועים כנגד 21 איש, מרביתם שלא בפניהם. בראש המואשמים נמצא אוסאמה בן לאדן. ביניהם היה עבדאללה מוחמד פאזול, שנקבע כי היה מארגן שתי ההתקפות. נכון לשנת 2013 נהרגו או מתו תשעה מתוך ה-21 (מרביתם בפקיסטן ובאפגניסטן), תשעה מרצים עונש מאסר או ממתינים למשפט (בהם עלי מוחמד, האחראי על האימונים באל קאעידה), ושלושה עודם חופשיים.
פרק בעונה השלישית של סדרת הטלוויזיה "שניות מאסון" הוקדש לפיגועים ולחקירתם.
ראו גם

הפיגועים בקניה (2002)
הפיגועים בבסיסי הכוח הרב-לאומי בביירות
הערות שוליים

↑  אחד המקורות האמריקאים טוען ל-302 הרוגים.
↑  אחד המקורות האמריקאים טוען ל-291 הרוגים בניירובי.
↑  הבניין שופץ באופן מקיף ובהמשך הועתקה השגרירות למיקום אחר.
↑  פאזול נהרג בקרב בסומליה בשנת 2011.
| --- | --- |
בקרת זהויות :  NLI: 987007291706105171  LCCN: sh00006221 
האנדרטה בניירובי לפיגוע שם ולנפגעיו